  Майя Бывальцева Удмуртилэн тӧроез Александр Бречалов пандемия дыръя элькунын «МыВместе» акцие но «ПоддЕРжка» ӵектосэ пыриськем но калыклы дунтэк юрттэт сётэм муртъёслы тау кариз. 1-тӥ коньывуонэ Калыкъёслэн эшъяськон юратзы 117 волонтёръёслы синпель медальёс сётӥзы. Со сярысь улосвыл тӧролэн но кивалтэтлэн пресс-службазы ивортӥз. Данъян ужрадэ волонтёръёслэн но егитъёслэн огазеяськонъёссы гинэ ӧвӧл, азьвыл добровольчествоен вырымтэ муртъёс но пырисько. Соос юрттэт куремез кылӥзы но, асэслэн тазалыксылы кышкытлыкез валса, со куронлы вазиськизы. Озьы ик соос пӧлын пандемия дыръя ужзэс ыштэм но ас мылкыдзыя акциын юрттыны пыриськемъёс вань Александр Бречалов, Удмуртилэн тӧроез«МыВместе» но «ПоддЕРжка» огазеям волонтёр корпусэ Удмуртиын 2 сюрслэсь трос адями пыриськиз. Соос юрттэтлы куронъёсты эскеризы, 65 арессэс ортчем муртъёслы доразы сиён-юонъёс, эмъюмъёс но нуналмысь кулэ вузъёс вуттылӥзы.  «МыВместе» огъяросси акцилы кутскон сётӥзы 21-тӥ южтолэзе, астэ ачид нимаз висъян режим ялэмен валче. Федерал колл-центр юрттэтлы куриськонъёсты кутӥз но улосвыл штабъёсы келлялляз. Со сяна, асмылкыдчиос кӧня ке ӵектосъёсты улонэ пыӵатӥзы: «Носи маску правильно», кытын 73 сюрслэсь трос маскаос сётъязы, «Продуктовая помощь» но «Вам, родные!» огъяросси акциос, кытын пересьёслы, Быдӟым Атыкай ожысь ветеранъёслы сиён-юонъёсын 6 сюрс 667 но Вормон Нуналлы сӥзем 250 бичетъёс вуттӥзы. Озьы ик 30-тӥ южтолэзе «ПоддЕРжка» ӵектос ужаын кутскиз. Куать толзь ӵоже огъя телефон номере 38 сюрслэсь трос жингыртонъёс вуизы. Влонтёр луыса ӵектосэ студентъёс, ужбергатӥсьёс, эмчиос, дышетӥсьёс, «Огъя Россия» партилэн улосвыл комитетаз ужасьёс пыриськизы.  Тодэ вайытом, ог-огедлы юрттонъя «МыВместе» акци улсын Удмуртиысь 615 волонтёръёс 2 сюрслэсь трос куриськонъёсты быдэстӥзы. Ужрад али но азьланьтӥське. Тегъёс: Ижкар Удмуртия коронавирус волонтёръёс АлександрБречалов  